[{"text_idx": "#000003", "text": "Se temas pri kunlaboro en la klasc\u0302ambro, tiam lau\u0306do estas pli efika ol mallau\u0306do.\nTion montras trijara usona studaj\u0302o, c\u0302e kiu estis observataj pli ol 2500 gelernantoj en ag\u0302o de kvin g\u0302is dekdu jaroj."}, {"text_idx": "#000004", "text": "La epokoj de la \"nigra pedagogiko\" bons\u0302ance jam delonge estas pasintaj.\nKe estas pli bone lau\u0306di infanojn ol puni ilin, pri tio hodiau\u0306 regas interkonsento.\nTamen kelkaj pedagogoj avertas pri tro da bono.\nC\u0302ar se iu estas senc\u0302ese lau\u0306data, tiam la lau\u0306do ne plu valoras kaj perdas signifon.\nKrome lau\u0306do estu adekvata, c\u0302ar nerealisma bildo pri si mem povus pli malfrue ec\u0302 kau\u0306zi multe da streso.\nKrome - opinias kelkaj pedagogoj - kritiko kaj eraroj estas same gravaj por la lernprocezo."}, {"text_idx": "#000005", "text": "La nova studaj\u0302o de la esploristoj de la usona Brigham universitato tamen supozigas ke lau\u0306dado okazas ankorau\u0306 nesufic\u0302e ofte, almenau\u0306 se temas pri kunlaboro en usonaj bazlernejoj.\nLa esplorista teamo dum tri jaroj observis la instruadon en 19 bazlernejoj en la s\u0302tatoj Missouri, Tennessee kaj Utah.\nTio estis entute 151 lernejaj klasoj kun 2536 gelernantoj en ag\u0302o de kvin g\u0302is dekdu jaroj."}, {"text_idx": "#000006", "text": "En la duono de la klasoj la geinstruistoj devis sekvi specialan instrukoncepton.\nG\u0302i influu la konduton pozitive.\nC\u0302e tio la infanoj jam estis antau\u0306e informitaj kiuj sociaj lertoj kaj kondutoj estas dezirataj en instruado, ekzemple au\u0306skultado kiam la instruisto parolas; levi la manon se oni havas ion por diri, kaj similaj aferoj - do aferoj kiuj por infanoj kiuj nur de antau\u0306 nelonge estis en lernejo estas kiel konate ofte aparte malfacile plenumeblaj.\nSe la infanoj obeas tiujn regulojn, tio ne estas konsiderata - kiel estas kutime plej ofte - kiel memkomprenebla, sed ili estas c\u0302e tiu metodo ankau\u0306 lau\u0306dataj por tio.\nAl neadekvata konduto aliflanke la pedagogoj ne multe direktu atenton.\nLa komparaj klasoj estis traktataj de siaj geinstruistoj kiel g\u0302is nun."}, {"text_idx": "#000007", "text": "Eksteraj observantoj nombris en ambau\u0306 kazoj lau\u0306dojn kaj mallau\u0306dojn.\nKiel lau\u0306doj estis nombrataj ekskluzive konkretaj pozitivaj rimarkoj pri konduto kaj ne pri produktivo, kiel ekzemple \"Tion la tuta klaso tre bone faris, vi sekvis la instrukciojn kaj mallau\u0306te starigis vin en unu vico.\"\nau\u0306 \"Dankon\" ne estis registrataj.\nKiel mallau\u0306doj estis konsiderataj c\u0302iuj negativaj eldiroj, riproc\u0302oj kaj minacoj kiel \"Kevin, mi diris al vi ke vi c\u0302esu j\u0302eti paperon!\".\nNekonkretaj rimarkoj kaj rigardoj ankau\u0306 en c\u0302i tiu kazo ne nombris."}, {"text_idx": "#000008", "text": "Fine oni elkalkulis la proporcion inter lau\u0306doj kaj mallau\u0306doj kaj kiel tio efikas al la kunlaboro.\nJen montrig\u0302is: Ju pli ofte okazis lau\u0306doj, des pli bone atentis la gelernantoj.\nEn klasoj en kiuj estis pli da lau\u0306doj kaj apenau\u0306 mallau\u0306doj, la kunlaboro estis pli alta je preskau\u0306 30 procentoj, ol se nur malofte okazis lau\u0306doj au\u0306 se okazis precipe mallau\u0306doj."}, {"text_idx": "#000009", "text": "La lau\u0306do estas lau\u0306 tio tau\u0306ga rimedo por plifortigi deziratan konduton dum instruado.\nLau\u0306 la esploristoj tio povus helpi precipe al tiuj infanoj kiuj jen kaj jen kondutas malplac\u0302e au\u0306 al tiuj kiuj havas malfacilaj\u0302ojn c\u0302e lernado.\nC\u0302ar pli fruaj studaj\u0302oj jam estas montrintaj ke ekzistas kunteksto inter la kunlaboro en la instruado kaj la produktivo.\nSur tiu vojo do la lau\u0306doj povus konduki fine ankau\u0306 al pli bonaj notoj.\n\"C\u0302iu s\u0302atas esti lau\u0306data por sia klopodoj\", klarigas esploristo.\n\"Tio estas grava rimedo por akceli la memvalorsenton de infanoj.\""}]